Аԥсны
Ажәабжьқәа Sputnik Аԥсны аҟны
Аԥсны акоронавирус зланы зыԥсҭазаара иалҵхьоу 450-ҩык рҟынӡа инаӡеит
23:44 27.10.2021 (ирҿыцуп: 16:56 18.11.2021)
© Sputnik / Илья ПиталевГоспиталь для больных COVID-19 в ГКБ № 15 имени О. М. Филатова
© Sputnik / Илья Питалев/
Аԥсны ачымазараҿкы зцәа иаланы иаадырԥшыз ауаа рхыԥхьаӡара 31194 -ҩык рҟынӡа инаӡеит, ргәы бзиахеит 26512 -ҩык ауааԥсыра, рыԥсҭазаара иалҵит 450-ҩык.
АҞӘА, жьҭаара 27 - Sputnik. Иҳаҩсыз уахыки-ҽнаки рыла COVID-19 азы атестқәа арҭеит 497-ҩык Аԥсны ауааԥсыра, урҭ рахьтә 149-ҩык рцәа акоронавирус шалаз аадырԥшит.
Аҟәа иҟоу амобилтә госпиталь аҿы рыԥсҭазаара иалҵит аҿкы зыдбалаз 1932, 1938 шықәсқәа рзы ииз ҩыџьа аҳәса.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 79-ҩык, рҭагылазаашьа бааԥсуп 18-ҩык, ибжьаратәуп - 36-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 41-ы, урҭ рахьтә 12-ҩык рҭагылазаашьа уадаҩуп. Очамчыра ирхәышәтәуеит 22-ы, Гагратәи ахәшәтәырҭаҿы - 32-ҩык, урҭ рахьтә фҩык рҭагылазаашьа уадаҩуп. Тҟәарчалтәи ахәышәтәырҭаҿы - жәаҩык ачымазаҩцәа шьҭоуп. Аҟәа иҟоу амобилтә госпиталь аҿы - шәҩык, 12-ҩык рҭагылазаашьа хьанҭоуп.